Správa zo zahraničnej pracovnej cesty 

1. Účastník zahraničnej pracovnej cesty:	
Meno, priezvisko, titul: Romana Kanovská, PhDr.
Pozícia: štatutárny zástupca - riaditeľka
Organizácia: Národný ústav certifikovaných meraní vzdelávania, Žehrianska 9, Bratislava 
Znalosť jazykov:  anglický, francúzsky

2. Zahraničná pracovná cesta (ZPC):
Štát, mesto: Francúzsko, Paríž
Vykonaná v dňoch: 19. - 23. február 2019
Názov prijímajúcej organizácie: OECD Conference Centre, France
Účel cesty: 5. rokovanie OECD TALIS riadiaceho výboru (TALIS Governing Board)
Spôsob financovania: z rozpočtu NÚCEM 

3. Rámcový program pobytu:
19.2.2019 - prílet do Paríža 
20. -22.2.2019 - pracovné stretnutia, rokovania 
23.2.2019 - odlet do Bratislavy
4. Stručný priebeh rokovaní:
Účelom stretnutia bolo na úrovni členských a participujúcich krajín OECD prerokovať štruktúru 
výstupov štúdie TALIS 2018 - prvé výsledky merania. Stretnutie otvoril chair TGB Joao Costa 
(Portugalsko). 1. rokovací deň bol, spolu so štúdiou TALIS 3S, zameraný na komunikačné 
a diseminačné plány OECD a národných centier štúdie TALIS vo vzťahu k prezentovaniu výsledkov 
štúdie TALIS 2018. OECD potvrdilo spoluprácu a podporu členským krajinám pri poskytovaní 
diseminačných produktov: sprievodnej dokumentácie, profilových reportov pre krajiny, infografika, 
videá a pod. Členské krajiny prezentovali, akým spôsobom plánujú zverejňovať výsledky TALIS 2018- 
tlačové správy, národné správy, tlačové konferencie na úrovni ministrov, niektoré krajiny plánujú 
zverejniť výsledky štúdie v spolupráci so stavovskými organizáciami učiteľov a pod. 2. deň rokovania 
boli na programe nové informácie sekretariátu o Medzinárodnom summite učiteľov (ISTP) 2019, nové 
informácie o TALIS Video Study a štúdii ITEL. Potom nasledovala informácia od zástupcov Strategic 
Development Group, Európskej komisie aj UNESCO k ich aktivitám smerujúcim na podporu učiteľov. 
Nasledovali analytické informácie od zástupcov Konzorcia o progrese pri spracúvaní dát štúdie TALIS 
2018 (dáta pre národné správy, škálovanie, mítingy pre NPM, príprava technickej správy, 
sprievodných dokumentov apod.) V popoludňajšom bloku OECD odprezentovalo 6 projektov OECD 
vzťahujúcich sa k meraniu učiteľov. Nasledovala panelová diskusia zástupcov TGB z hľadiska potrieb, 
reflexie a hodnotenia jednotlivými členskými krajinami. 3. rokovací deň sa začal aktuálnymi informáciami o rozpočte TALIS, správou TAG, aktuálnymi informáciami o implementácii GDPR pri 
publikovaní výsledkov a pod. Nasledovala najdôležitejšia časť mítingu, a to bolo predstavenie prvých
výsledkov TALIS 2018 a Volume 1 technickej správy štúdie. Uzavretá sekcia bola určená len pre 
autorizovaných delegátov, ktorí sú oprávnení oboznamovať sa s utajenými dátami TALIS 2018. OECD 
odprezentovalo prvý náhľad výsledkov TALIS 2018 aj v porovnaní dát členských krajín voči priemeru 
OECD. Odprezentované boli 4 kapitoly. Volume 1 správy TALIS 2018 bude zverejnená a publikovaná 
na úrovni OECD a členských krajín v júni 2019. Volume 2 správy bude publikovaný v marci 2020.

5. Osobitne vyhotovený očakávaný prínos ZPC:

Na rokovaní boli dôležité neformálne rozhovory najmä s delegátmi z krajín EÚ, kde sme si 
komunikovali spôsoby, ako budeme zverejňovať výsledky štúdie TALIS 2018. Odniesla som si 
základnú predstavu o obsahu pripravovanej správy o výsledkoch Slovenska v TALIS 2018.

6. Spôsob zverejnenia výsledkov ZPC, prenos získaných informácií

Závery rokovania TGB boli prerokované s NPM koordinátorkou NÚCEM a vedúcou oddelenia 
medzinárodných meraní a následne synchronizované naše skúsenosti a informácie. Spoločne 
pripravíme na zverejnenie a publikovanie prvé výsledky Slovenska v štúdii OECD TALIS 2018

Svojím podpisom súhlasím so zverejnením správy na internete.

Správu vypracoval: PhDr. Romana Kanovská

Správu schválil: Ing. Marian Galan, generálny riaditeľ Sekcie regionálneho školstva, MŠVVaŠ SR